tartuNLP/wikipedia-smugri-20251201 huggingface dataset:
Japanintaikapähkinä

Japanintaikapähkinä ("Hamamelis japonica") on taikapähkinäkasvien (Hamamelidaceae) heimoon, taikapähkinöiden ("Hamamelis") sukuun kuuluva kasvilaji, joka kasvaa luonnonvaraisena Japanissa. Laji on jonkin verran muunteleva ja siitä on erotettu erilaisia muunnoksia. Lajista on lisäksi jalostettu erilaisia lajikkeita koristekasvikäyttöön.
Japanintaikapähkinä on leveäksi pensaaksi tai pieneksi puuksi kasvava laji. Sen lehdet ovat muodoltaan soikeita tai soikeanpuikeita, 5–9 cm pitkiä ja 3–6 cm leveitä. Lehdet ovat aaltolaitaisia ja vinotyvisiä, joskus tyveltään myös hieman herttamaisia. Kukat kehittyvät alkuvuodesta lehdettömiin, edellisvuotisiin versoihin. Kukat sijaitsevat muutaman kukan ryhminä ja ovat väriltään keltaisia. Kukkien terälehdet ovat noin 1,5 cm pitkiä ja hyvin kapeita.
Głubczyce (kunta)

Głubczyce on kaupungin sisältävä maalaiskunta Głubczycen piirikunnassa Opolen voivodikunnassa Puolassa. Sen väkiluku oli vuoden 2020 lopussa 22 029. Kunnan hallintokeskus on Głubczycen kaupunki.
Maantiede.
Głubczycen pinta-ala on noin 294 neliökilometriä, millä se on Opolen voivodikunnan pinta-alaltaan suurin kunta. Tärkeimmät kunnan aluetta halkovat liikenneyhteydet ovat valtatie 38, voivodikunnan tiet 416 ja 417 sekä rautatielinjat 177 (Racibórz–Baborów–Głubczyce) ja 294 (Głubczyce–Racławice Śląskie). Głubczyce rajautuu Puolan kuntien Baborówin, Branicen, Kietrzin, Głogówekin ja Pawłowiczkin lisäksi Tšekin tasavaltaan ja siellä Krnovin, Město Albrechticen, Slezské Rudolticen, Rusínin, Bohušovin ja Osoblahan kuntiin.
Głubczycen kunta sijaitsee Płaskowyż Głubczyckin (”Głubczycen ylätasanko”) ja Góry Opawskien (”Opawavuoret”) alueiden rajalla. Kunnan pinta-alasta noin 80 prosenttia on maatalousmaata ja noin 11 prosenttia metsää. Głubczycen kunnan halki virtaavat joet Opawica, Osobłoga, Psina, Troja ja Złotnik. Korkeus merenpinnasta vaihtelee kunnassa noin 220 metristä 476 metriin.
Kylät.
Głubczycen kunta jakautuu seuraaviin 44 kylään:
Bernacice, Bernacice Górne, Biernatów, Bogdanowice, Braciszów, Chomiąża, Chróstno, Ciermięcice, Debrzyca, Dobieszów, Gadzowice, Głubczyce-Sady, Gołuszowice, Grobniki, Kietlice, Klisino, Krasne Pole, Królowe, Krzyżowice, Kwiatoniów, Lenarcice, Lisięcice, Lwowiany, Mokre, Mokre-Kolonia, Nowa Wieś Głubczycka, Nowe Gołuszowice, Nowe Sady, Nowy Rożnów, Opawica, Pielgrzymów, Pietrowice, Pomorzowice, Pomorzowiczki, Radynia, Równe, Sławoszów, Ściborzyce Małe, Tarnkowa, Widok, Zawiszyce, Zopowy, Zopowy Osiedle sekä Zubrzyce.
Väestö.
Głubczycen kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 25 565. Vuoden 2020 joulukuussa 51,4 prosenttia kunnan asukkaista oli naisia ja 48,6 prosenttia miehiä. Alle 18-vuotiaat muodostivat kunnan väestöstä 16,1 prosenttia, työikäiset 59,2 prosenttia ja eläkeikäiset 24,7 prosenttia. Väestön keski-ikä oli 43,3 vuotta. Vuonna 2020 kunnan työttömyysaste oli 11,1 prosenttia.
Mackinacin piirikunta

Mackinacin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 10 834 vuonna 2020. Piirikunnan hallintokeskus on St. Ignacen kaupunki. Piirikunta on perustettu vuonna 1818.
Chippewan piirikunta (Michigan)

Chippewan piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 36 785 vuonna 2020. Piirikunnan hallintokeskus on Sault Ste. Marien kaupunki. Piirikunta on perustettu vuonna 1826.
Isoauloppi

Isoauloppi ("Aulopus purpurissatus") on auloppeihin kuuluva kalalaji. Lajia tavataan Tyynestämerestä.
Koko ja ulkonäkö.
Isoauloppi voi kasvaa suurimmillaan noin 60 cm pitkäksi. Laji on ruumiinrakenteeltaan pitkänomainen ja suuripäinen. Kalan selkä- ja peräevät ovat pitkät ja erityisesti koirailla selkäevän toinen ruoto on pidentynyt. Isoaulopilla on myös rasvaevä. Pyrstöevä on haarautunut. Väriltään isoauloppi on selästään ja kyljestään violettiin vvahtavan punainen ja vatsastaan valkoinen. Evät ovat keltaiset punaisin, oranssein tai ruskein pilkuin.
Levinneisyys ja elintavat.
Isoaulopin levinneisyysalue ulottuu Länsi-Australiasta Exmouthinlahdelta Queenslandiin Fraser Islandille. Lisäksi siitä on havaintoja Uudesta-Seelannista. Lajin elinympäristöä ovat koralliriutat ja kivikkoiset alueet tyypillisimmin alle 250 metrin syvyydessä. Isoaulopin ravintoa ovat kalat, äyriäiset ja nilviäiset.
Isoauloppi on ruokakalana hyvä, mutta ei erityisen arvostettu.
Bayn piirikunta (Michigan)

Bayn piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 103 856 vuonna 2020. Piirikunnan hallintokeskus on Bay Cityn kaupunki. Piirikunta on perustettu vuonna 1857.
Aubert

Aubert on ranskalainen sukunimi muun muassa seuraavilla henkilöillä:
Mailattaret

Mailattaret on vaasalainen naisten pesäpalloseura, jonka edustusjoukkue pelaa naisten Superpesistä.
Historia.
Uusi alku Vaasan Mailan alaisuudessa.
Vuonna 2008 Vaasalaista pesäpallotoimintaa naisten ja tyttöjen puolella ei ollut. Tätä alettiin käynnistämään kesällä 2008, kun Miia Äkkinen lähti valmentamaan Vaasan Mailassa tyttöjen ikäluokkia. Vuonna 2013 Mailan naisten joukkue osallistui ensimmäistä kertaa Pesäpalloliiton sarjaan, sitten vuoden 2003, jolloin joukkue oli viimeksi pelannut. Joukkue osallistui Suomensarjan länsilohkoon sijoittuen kuudenneksi ja jäi kahden sijan päähän pudotuspeleistä. Seuraavana kautena joukkue ylsi pudotuspeleihin ja nousukarsinnan finaaliin. Finaalissa joukkue kuitenkin hävisi Viinijärven Urheilijoiden kakkosjoukkueelle. Kautena 2015 joukkue voitti länsilohkon mestaruuden, häviten kuitenkin Ykköspesiskarsintojen finaalissa Oulun Lipottarille.
Ykköspesikseen omana seurana.
Muiden seurojen tavoin Vaasan Mailan naisten pesäpallotoiminta eriytettiin omaksi seuraksi ja 21. syyskuuta 2015 Mailattaret ry perustettiin. Samana vuonna Pesäpalloliitto myönsi Mailattarille sarjapaikan Ykköspesiksestä.
Kautena 2017 Mailattaret sijottuivat toiseksiviimeiseksi, joka tarkoitti putoamista Ykköspesiksestä takaisin Suomensarjaan. Tätä ei kuitenkaan tapahtunut, sillä Kajaanin Pallokerho luopui Superpesiksen sarjapaikastaan ja Hyvinkään Tahkon noustessa Superpesikseen, jäi Ykköspesikseen yksi paikka tyhjäksi, jonka Mailattaret täyttivät.
Vuonna 2019 Mailattaret aloittivata yhteistyön Lapuan Virkiän kanssa. Yhteistyöhön kuului seurojen välinen farmisopimus. Sopimuksessa pelaajat liikkuivat molempiin suuntiin, sillä Virkiällä oli myös joukkue Suomensarjassa. 
Joukkue pelasi kaudella 2020 itsensä Ykköspesiksen pudotuspeleihin asti, jossa vastaan asettui Pattijoen Urheilijat. Mailattaret jatkoivat finaaliotteluun, voitettuaan Pattun 0–1 vieraissa ja 2–1 kotona kotiutuskisan kautta. Finaalissa Roihuttaret voittivat Mailattaret Hietalahdessa 0–2 ja Roihuvuoressa 2–1.
Kotikenttä.
Hietalahden pesäpallostadion.
Mailattaret pelaavat ottelunsa Hietalahden pesäpallostadionilla. Stadioni on valmistunut virallisesti vuonna 1988 Itä–Länsi-ottelun yhteydessä, mutta paikalla ollaan pelattu vuodesta 1933 lähtien. Vuonna 2004 kentälle asennettiin hiekkatekonurmi.
Yleisöennätys kentällä syntyi vuoden 1988 Itä–Länsi-ottelussa, jolloin lisäkatsomoiden avulla katsojia oli yhteensä 7 090. Mailattarien pelien katsojaennätys syntyi vuoden 2023 puolivälierissä Manse PP:tä vastaan pelatussa ottelussa. Katsojia ottelussa oli yhteensä 905.
Pingviinisaaret

Pingviinisaaret (, ) on Namibialle kuuluva saariryhmä. Saaret sijaitsevat 355 km pituisella alueella. Suurin saari on Possession Island, jonka pinta-ala on 0,9 km². Saarien kokonaispinta-ala on 2,35 km². Saaret on merkittävä afrikanpingviinien elinympäristö. Pingviinisaaret olivat osa Etelä-Afrikan Lounais-Afrikan siirtomaata. Ne palautettiin Namibian hallintaan maaliskuussa 1994.
Vortex (vuoden 2021 elokuva)

Vortex on vuonna 2021 ensi-iltansa saanut ranskalainen psykologinen draamaelokuva, jonka on ohjannut Gaspar Noé. Sen pääosia esittävät Dario Argento, Françoise Lebrun ja Alex Lutz.
Elokuva kertoo kahdeksankymppisestä, Pariisissa asuvasta pariskunnasta. Nainen (Lebrun) kärsii muistisairaudesta ja mies (Argento) sydänongelmista. Ohjaajana tunnettu Argento näyttelee ensimmäisen elokuvapääroolinsa 81-vuotiaana. Noé suostutteli Argenton rooliin näyttämällä tälle "Love"-elokuvansa, joka sisältää runsaasti autenttisia seksikohtauksia. Argento järkyttyi "Lovesta" ja luuli Noén pyytävän häntä pornoelokuvaan. Hän suostui kuitenkin mukaan "Vortexiin" kuultuaan elokuvan ideasta.
Elokuva valmistui poikkeuksellisen nopeassa tahdissa; Noé aloitti käsikirjoituksen laatimisen helmikuussa, kuvaukset toteutettiin huhti-toukokuussa, ja elokuva oli valmis heinäkuussa 2021. Elokuvan dialogi on täysin improvisoitu, ja se on kuvattu "split screeninä" eli ruutu on jaettu kahteen osaan.
"Vortex" sai maailmanensi-iltansa Cannesin elokuvajuhlilla 16. heinäkuuta 2021. Se esitettiin myös Helsingissä järjestettävällä Night Visions -festifaaleilla 19. marraskuuta 2022. Elokuva sai positiivisen vastaanoton sekä kriitikoilta, että yleisöltä: erityisesti Noén käsikirjoitusta ja ohjausta, roolisuorituksia, emotionaalisuutta, kunnianhimoa sekä toteutusta kehuttiin.
Ensio Alhopuro

Aleksi Ensio Alhopuro (15. toukokuuta 1903 Hämeenlinna – 16. toukokuuta 1982 Helsinki) oli suomalainen insinööri ja yritysjohtaja, joka sai teollisuusneuvoksen arvonimen.
Ensio Alhopuron vanhemmat olivat tehtailija, puuseppä Knut Alhopuro ja Fanny Lundahl ja puoliso vuodesta 1939 käsityönopettaja Aura Matilda Eränkö, aiemmin Enroos. Alhopuro tuli ylioppilaaksi Hämeenlinnan lyseosta ja valmistui diplomi-insinööriksi 1926 Teknillisen korkeakoulun kemian osastolta. Hän suoritti myös Kadettikoulussa aktiiviupseerin tutkinnon 1928 ja Yhdysvalloissa Industrial Management -tutkinnon 1931, työskennellen samanaikaisesti tuolloin alansa suurimmassa rikkihappotehtaassa. Suomeen palattuaan hän meni ensin Epilässä toimineen maalitehtaan teknisen johtajan apulaiseksi ja siirtyi sieltä Sarviksen teknilliseksi johtajaksi 1932. Alhopurosta tuli tämän myötä suomalaisen muoviteollisuuden uranuurtajia, yhtiönä Sarvis oli muun muassa kotimaisen muoviteollisuuden ensimmäinen raaka-aineenvalmistaja. Vuonna 1954 Alhopurosta tuli Sarviksen tehtaan isännöitsijä ja vuonna 1966 yhtiön toimitusjohtaja Lauri Kivekkään jälkeen. Tätä tehtävää hän hoiti vuoteen 1973 asti. Alhopuro osallistui alansa yhteis- ja järjestötyöhön, toimien esimerkiksi Muoviyhdistyksessä, mutta myös muun muassa Suomen Teollisuusliitossa. Teollisuusneuvoksen arvonimen hän sai vuonna 1969. Alhopuro oli sotilasarvoltaan reservin insinöörikapteeni.
I Can’t Breathe

I Can’t Breathe on yhdysvaltalaislaulaja H.E.R.:n kappale. Kappale esitettiin ensimmäistä kertaa 10. kesäkuuta iHeartRadion "Living Room Concert Series" -ohjelmassa. Se julkaistiin singlenä 19. kesäkuuta 2020, jolloin Yhdysvalloissa vietettiin Juneteenth-päivää. Seuraavana keväänä kappale voitti vuoden laulun Grammy-palkinnon.
Kappale on tyyliltään R&amp;B-balladi. Sen kirjoittivat H.E.R., Dernst Emile II ja Tiara Thomas. Kappale on yksi monista Black Lives Matter -liikkeen inspiroimista protestilauluista ja on kirjoitettu George Floydin sekä muiden poliisiväkivallan uhreina kuolleiden tummaihoisten yhdysvaltalaisten muistoksi. Sen nimi, ”I Can’t Breathe” (), on viittaus Floydin, Eric Garnerin ja yli seitsemänkymmenen muun vastaavanlaisessa tilanteessa kuolleen viimeisiin sanoihin, joista on muodostunut liikkeen iskulause.
Jesse Kaikuranta (albumi)

Jesse Kaikuranta on samannimisen laulajan kolmas studioalbumi, joka julkaistiin 4. marraskuuta 2016.
Xavier Bichat

Marie François Xavier Bichat (14. marraskuuta 1771 Thoirette, Jura, Ranska – 22. heinäkuuta 1802 Pariisi, Ranska) oli ranskalainen lääkäri, joka on tunnettu erinäisten kudosten histologista rakennetta koskevista tutkimuksistaan.
Elämä.
Bichat’n lääkäri-isä oli hänen ensimmäinen opettajansa. Bichat kirjautui Nantuan korkeakouluun ja opiskeli sen jälkeen Lyonissa. Hän edistyi nopeasti matematiikassa ja luonnontieteissä, mutta omistautui lopulta anatomian ja kirurgian opinnoille Lyonissa sijaitsevan Hôtel-Dieun ylikirurgin M. A. Petit’n johdolla. Vallankumouksen levottomuudet pakottivat hänet pakenemaan Lyonista ja hakeutumaan Pariisiin vuonna 1793. Siellä hänestä tuli Pierre-Joseph Desault’n oppilas. Kahden vuoden ajan hän osallistui aktiivisesti kaikkiin Desault’n töihin ja jatkoi samalla omia anatomian ja fysiologian tutkimuksiaan.
Bichat aloitti vuonna 1797 Pariisissa anatomiaa ja kirurgiaa koskevat luennot, jotka herättivät heti suurta huomiota. Hän julkaisi muun muassa teokset "Traité des membranes" ja "Recherches sur la me et la mort" (1800) sekä "Anatomie générale, appliquée à la physiologie et à la médicine" (1801). "Traité d'anatomie descriptive" -teoksensa kaksi ensimmäistä nidettä hän julkaisi itse (1801–1802), ja kolmas nide julkaistiin hänen kuolemansa jälkeen. Teoksessa ihmiskehon elimet oli järjestetty hänen omintakeisen tehtäväluokittelunsa mukaisesti.
Ennen kuin Bichat oli täyttänyt 28 vuotta, hänet nimitettiin Pariisin Hôtel-Dieun lääkäriksi, mikä mahdollisti tutkimuksien syventämisen. Kaaduttuaan Hôtel-Dieun portaikossa Bichat kuumeen ja kuoli 22. heinäkuuta 1802 uupuneena liiallisesta työstä. Hänen ja Desault’n rintakuvat asetettiin Hôtel-Dieuhin Napoleonin määräyksestä.
Lääketieteelliset tutkimukset.
Bichat tutki luontoa tarkemmin kuin useimmat edeltäjänsä lääketieteen alalla. Hänen merkittävyytensä on ennen kaikkea hänen tutkimustavassaan: luonnontieteellinen tutkimusmenetelmä, tarkkuus ja kriittisyys havainnoissa, ja kysymyksen kokonaisvaltainen tarkastelu. Hän antoi histologialle valtavan sysäyksen selvittämällä yleisesti eläinkehon koostumusta ja kudosten toimintaa. Sairauksien tutkimisessa hän noudatti samaa havainnointi- ja kokeilumenetelmää, joka oli leimannut hänen fysiologisia tutkimuksiaan. Hän selvitti sairauksien historian tutkimalla niitä potilaidensa vuodeosastolla ja tarkalla ruumiinavauksella kuoleman jälkeen. Hän teki useita tutkimuksia selvittääkseen sairauden eri elimissä aiheuttamat muutokset, ja teki satoja ruumiinavauksia. Hän halusi myös määrittää aiempaa tarkemmin lääkkeiden vaikutukset, ja hän aloitti tätä tarkoitusta varten kokeiden sarjan, joka tuotti arvokasta tietoa. Elämänsä loppupuolella Bichat työskenteli myös uuden tautiluokituksen parissa.
In the Raw

In the Raw on Tarja Turusen kuudes studioalbumi, joka julkaistiin 3. elokuuta 2019.
Tsubouchi Shōyō

Tsubouchi Shōyō, alun perin Tsubouchi Yūzō, (22. kesäkuuta 1859 Ōta, Fukuin prefektuuri, Japani – 28. helmikuuta 1935 Atami, Japani) oli japanilainen kirjailija, kääntäjä ja kriitikko. Hän opetti Tōkyō senmongakkōssa, joka oli Wasedan yliopiston edeltäjä. Shōyō käänsi japaniksi muun muassa William Shakespearea ja Walter Scottia.
Shōyō valmistui Tokion yliopistosta vuonna 1883. Esseesarjassaan "Shōsetsu shinzui" (1885–1886) hän teki eron perinteiseen japanilaiseen kirjallisuuskäsitykseen ja halusi kirjallisuudelle itsenäisen aseman taiteena. Hän vaikutti realismin syntyyn japanilaisessa kirjallisuudessa. Omassa 1856 ilmestyneessä romaanissaan "Tōsei shosei katagi" hän ei kuitenkaan päässyt vapaaksi Edo-kauden kirjallisesta perinteestä. Hän perusti 1891 kirjallisuuslehden "Waseda bungaku" ja oli merkittävä japanilaisen teatterin teoreetikko. Hän kirjoitti myös näytelmiä.
Flesh &amp; Blood (Whitesnaken albumi)

Flesh &amp; Blood on brittiläisen hard rock -yhtye Whitesnaken kolmastoista studioalbumi, joka julkaistiin 10. toukokuuta 2019.
Vauvahieronta

Vauvahieronta on monissa itämaisissa kulttuureissa perinteinen ja luonnollinen osa vauvan päivittäistä hoitoa. Vauvahierontaa käytetään myös aasialaisissa kulttuureissa, kuten Intiassa, Pakistanissa ja Etelä-Amerikan ja Afrikan maissa. Vauvojen hierontatyyli ja aloittamisen ajankohta vaihtelee eri puolilla maailmaa.
Intiassa vauvahieronta opitaan perimätietona äidiltä tai anopilta. Intialaisessa kulttuurissa hieronta aloitetaan vasta napanuoran tyngän irrottua, mutta hieronta voidaan aloittaa jo ensimmäisenä päivänä syntymän jälkeen.
Afrikassa otteet ja liikkeet eroavat hieman intialaisesta hieronnasta. Afrikassa hieronta aloitetaan heti syntymän jälkeen, ja hierontaa jatketaan siihen asti, kun lapsi on 3–4-vuotias. Iän kertyessä hierontakertoja vähennetään. Afrikassa lapsia hierotaan usein kylvyn jälkeen.
Maailmalle vauvahieronta on tullut tunnetummaksi ranskalaisen synnytyslääkäri Frederick Leboyerin sekä vauvahieronnan ohjaajien liiton perustajan, amerikkalaisen Vilmala Schneider McCluren toimesta. Molemmat ovat hakeneet oppinsa Intiasta 1970-luvun alussa.
Suomeen vauvahieronta saapui vasta vuonna 1978, jolloin Ensi- ja turvakotien liitto sai luvan hyödyntää vauvahierontaa. Lupa koski filosofian tohtorin Ruth Ricen RISS-tekniikkaa (Rice Infant Sensimotor Stimulation Technique). RISS-tekniikka on kehitetty erityisesti keskoslapsille. Tekniikka todettiin olevan hyödyllinen myös muille lapsille, sillä sen on huomattu tuovan vauvoille mielihyvää, jolloin vauva joko virkistyy tai rauhoittuu.
Vauvahieronnan periaatteet.
Vauvahieronta on alle vuoden vanhalle tehtävää hierontaa, jossa huomioidaan monenlaisia tekijöitä. On tärkeä tietää, milloin ja millaisissa olosuhteissa vauvahieronta on hyvä suorittaa. On paljon asioita, jotka vaikuttavat hierontatapahtuman onnistumiseen. Hierontatilanteessa tulee ottaa huomioon sekä vauva, hieroja että ympäristö. Tärkeää on myös huomioida, milloin vauvaa ei saa hieroa.
Mikey D

Michael Anthony Deering (s. 25. marraskuuta 1967), taiteilijanimeltään" "Mikey D, on yhdysvaltalainen rap-artisti. Hänet tunnetaan yhtyeiden Main Source ja Mikey D and the LA Posse jäsenenä.
Johannes Peter Müller

Johannes Peter Müller (14. heinäkuuta 1801 Koblenz, Ranskan ensimmäinen tasavalta – 28. huhtikuuta 1858 Berliini, Preussin kuningaskunta) oli saksalainen lääkäri ja professori, joka on nykyaikaisen fysiologian perustajia. Hän suoritti uraauurtavia tutkimuksia fysiologian ja anatomian eri aloilla.
Elämä.
Müller syntyi Koblenzissa 14. heinäkuuta 1801. Vuonna 1819 hän pääsi Bonnin yliopistoon, jossa hänestä tuli dosentti vuonna 1824, fysiologian ylimääräinen professori vuonna 1826 ja varsinainen professori vuonna 1830. Vuonna 1883 hän siirtyi Berliinin yliopistoon, jossa hän hoiti anatomian ja fysiologian professuuria erittäin ansiokkaasti kuolemaansa saakka 28. huhtikuuta 1858. 
Fysiologian ja anatomian tutkimukset.
Müller teki lukuisia tutkimuksia fysiologian eri osa-alueilla, ja erityisesti hän laajensi tietämystä äänen, puheen ja kuulon mekanismista sekä imunesteen, maitiaisnesteen ja veren kemiallisista ja fysikaalisista ominaisuuksista. Vuosina 1833–1840 ilmestynyt Müllerin käsikirja "Handbuch der Physiologie des Menschen" merkitsi uuden kauden alkua fysiologian tutkimuksessa. Siinä yhdistettiin ensimmäistä kertaa ihmisen anatomian ja vertailevan anatomian sekä kemian ja muiden tieteenalojen tulokset fysiologisten ongelmien tutkimiseen. Tärkein osa teoksesta käsitteli hermoston toimintaa ja aistien mekanismia. Tässä hän esitti aiemmin tuntemattoman periaatteen, jonka mukaan aistihermon ärsytyksen jälkeinen aistimus ei riipu ärsytystavasta vaan aistinelimen luonteesta. Niinpä verkkokalvoon ja näköhermoon vaikuttava valo, paine tai mekaaninen ärsytys tuottaa valon vaikutelman. 
Elämänsä myöhemmässä vaiheessa hän omistautui pääasiassa vertailevalle anatomialle. Kalat ja merten selkärangattomat olivat hänen suosikkiaiheitaan tutkimuksessa. Müllerin oppilaisiin kuuluivat sellaiset arvostetut fysiologit kuin Hermann von Helmholtz ja Emil du Bois-Reymond.
"Handbuch der Physiologie" -kirjan lisäksi hänen julkaisujaan ovat "Zur vergleichenden Physiologie des Gesichtssinns" (1826); "Über die phantastischen Gesichtserscheinungen" (1826); "Bildungsgeschichte der Genitalien" (1830); "De glandularum secernentium structura" (1830); "Vergleichende Anatomie der Myxinoiden" (1834–1843); "Systematische Beschreibung der Plagiostomen" (1841); "System der Asteriden" (1842) ja "Horae ichthyologicae" (1845–1849). Johann Friedrich Meckelin (1781–1833) kuoleman jälkeen Müller toimitti "Archiv fur Anatomie and Physiologie" -lehteä.
Paolo Salvati

Paolo Salvati (22. helmikuuta 1939 Rooma − 24. kesäkuuta 2014 Rooma) oli italialainen kuvataiteilija, taidemaalari ja piirtäjä. Hänen maisemansa ovat runollisen taiteen ilmentymä, jolle on ominaista voimakas kromaattinen sävy metaforisena kuvauksena ihmisen sisäisestä maailmasta.
Trygve Slagsvold Vedum

Trygve Magnus Slagsvold Vedum (s. 1. joulukuuta 1978 Hamar) on norjalainen keskustapuolueen poliitikko, puolueensa puheenjohtaja vuodesta 2014 ja suurkäräjäedustaja vuodesta 2005. Hän toimi Norjan valtiovarainministerinä Støren hallituksessa lokakuusta 2021 helmikuuhun 2025.
Elämä ja ura.
Vedum on syntynyt vuonna 1978 Hamarissa, Hedmarkin läänissä. Hänen vanhempansa ovat lehtori Trond Vidar Vedum ja opettaja Karen Sigrid Slagsvold.
Vedum opiskeli Oslon yliopistossa sosiologiaa ja valtio-oppia, joista hän suoritti kandidaatintutkinnon vuonna 2002. Hän on opiskellut myös Jønsbergin maatalouskoulussa 1994–97.
Vuosina 2002–05 hän oli Norjan keskustanuorten puheenjohtaja. Vuonna 2005 hänet valittiin ensi kertaa suurkäräjille, ja vuosina 2008–14 hän toimi keskustapuolueen varapuheenjohtajana. Vuonna 2014 hänet valittiin puolueensa puheenjohtajaksi. Hänen puheenjohtaja-aikanaan puolueen kannatus on noussut merkittävästi, vuoden 2017 vaaleissa 4,8 prosenttiyksiköllä ja vuoden 2021 vaaleissa vielä 3,2 prosenttiyksiköllä saavuttaen 13,5 prosenttia.
Deltan piirikunta (Michigan)

Deltan piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 36 903 vuonna 2020. Piirikunnan hallintokeskus on Escanaban kaupunki. Piirikunta on perustettu vuonna 1843.
Ágios Efstáthios

Ágios Efstáthios () on pieni Kreikan saari, joka kuuluu Kykladien saariryhmään ja sijaitsee Kímoloksen saaren kaakkoispuolella. Saaren pinta-ala on noin 0,092 neliökilometriä ja se on asumaton (vuonna 2011). Hallinnollisesti Ágios Efstáthios kuuluu Kímoloksen kuntaan, Míloksen alueyksikköön ja Etelä-Egean saarten alueeseen.
Ágios Efstáthios sijaitsee Kímoloksen ja Polýaigoksen saarten välissä koilliseen Míloksesta. Saari on nimetty Pyhän Eustathioksen tai tarkemmin saarella olevan tälle omistetun kirkon mukaan. Saarella on majakka, joka on rakennettu vuonna 1893. Sen korkeus on seitsemän metriä ja kokonaiskorkeus merenpinnasta laskettuna 26 metriä.
Ágios Geórgios (Kímolos)

Ágios Geórgios () on pieni Kreikan saari, joka kuuluu Kykladien saariryhmään ja sijaitsee Kimoloksen saaren eteläpuolella. Saaren pinta-ala on noin 0,116 neliökilometriä ja se on asumaton (vuonna 2011). Hallinnollisesti Ágios Geórgios kuuluu Kímoloksen kuntaan, Míloksen alueyksikköön ja Etelä-Egean saarten alueeseen.
Ágios Geórgios sijaitsee Míloksen ja Polýaigoksen saarten välissä. Saari on nimetty Pyhän Georgioksen tai tarkemmin saarella olevan tälle omistetun kirkon mukaan.
Akráthi

Akráthi () eli Arkádi (Αρκάδι) eli Megáli Akradiá (Μεγάλη Ακραδιά) on pieni Kreikan saari, joka kuuluu Kykladien saariryhmään ja sijaitsee Míloksen saaren pohjoispuolella. Saaren pinta-ala on noin 0,185 neliökilometriä ja se on asumaton (vuonna 2011). Hallinnollisesti Akráthi kuuluu Míloksen kuntaan, Míloksen alueyksikköön ja Etelä-Egean saarten alueeseen. Saaren länsipuolella sijaitsee Mikrí Akradián saari.
Áspro (Kykladit)

Áspro () eli Aspronísi (Ασπρονήσι) on pieni Kreikan saari, joka kuuluu Kykladien saariryhmään ja sijaitsee Sýroksen saaren itäpuolella. Saaren pinta-ala on noin 0,11 neliökilometriä ja se on asumaton (vuonna 2011). Hallinnollisesti Áspro kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen.
Didými

Didými () eli Gáidaros (Γάιδαρος) eli Gaïdouronísi (Γαϊδουρονήσι) on pieni Kreikan saari, joka kuuluu Kykladien saariryhmään ja sijaitsee Sýroksen itäpuolella Ermoúpolin kaupungin edustalla. Saaren pinta-ala on noin 0,49 neliökilometriä ja se on asumaton (vuonna 2011). Hallinnollisesti Didými kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen.
Didýmillä on majakka, joka on rakennettu vuonna 1834. Sen korkeus on 29 metriä ja kokonaiskorkeus merenpinnasta laskettuna 68 metriä. Saaren itäpuolella sijaitsee pienempi Strongylón saari.
Gogebicin piirikunta

Gogebicin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 14 380 vuonna 2020. Piirikunnan hallintokeskus on Bessemerin kaupunki ja suurin kaupunki on Ironwood. Piirikunta on perustettu vuonna 1887.
Dipló

Dipló () eli Káto Fýra (Κάτω Φύρα, myös "Káto Fyrá", Κάτω Φυρά) on pieni Kreikan saari, joka kuuluu Kykladien saariryhmään ja sijaitsee Antíparoksen saaren pohjoispuolella. Saaren pinta-ala on noin 0,46 neliökilometriä ja se on asumaton (vuonna 2011). Hallinnollisesti Dipló kuuluu Antíparoksen kuntaan, Pároksen alueyksikköön ja Etelä-Egean saarten alueeseen.
Diplón saari eli Káto Fýra (”Alempi Fýra”) sijaitsee Antíparoksen pohjoiskärjen ja Kávouraksen eli Epáno Fýran (”Ylempi Fýra”) saaren välissä länteen Pároksesta. Monissa lähteissä Diplón ja Kávouraksen eri nimissä esiintyy sekaannusta, ja nimet on yhdistetty toisiinsa ja merkitty karttoihin eri tavoin.
Diplo (täsmennyssivu)

Diplo voi viitata seuraaviin:
Dryonísi

Dryonísi () on pieni Kreikan saari, joka kuuluu Kykladien saariryhmään ja sijaitsee Pároksen saaren kaakkoispuolella. Saaren pinta-ala on noin 0,38 neliökilometriä ja se on asumaton (vuonna 2011). Hallinnollisesti Dryonísi kuuluu Pároksen kuntaan, Pároksen alueyksikköön ja Etelä-Egean saarten alueeseen.
Evriókastro

Evriókastro (), myös "Ovriókastro" (Οβριόκαστρο), "Viókastro" (Βιόκαστρο) ja "Vrionísi" (Βριονήσι), on pieni Kreikan saari, joka kuuluu Kykladien saariryhmään ja sijaitsee Pároksen saaren koillispuolella. Saaren pinta-ala on noin 0,12 neliökilometriä ja se on asumaton (vuonna 2011). Hallinnollisesti Evriókastro kuuluu Pároksen kuntaan, Pároksen alueyksikköön ja Etelä-Egean saarten alueeseen.
Filídi

Filídi () on pieni Kreikan saari, joka kuuluu Kykladien saariryhmään ja sijaitsee Pároksen saaren itärannikon pohjoisosan edustalla. Saaren pinta-ala on noin 0,167 neliökilometriä ja se on asumaton (vuonna 2011). Hallinnollisesti Filídi kuuluu Pároksen kuntaan, Pároksen alueyksikköön ja Etelä-Egean saarten alueeseen.
Glarómpouta

Glarómpouta () eli Glaropoúnta (Γλαροπούντα) on pieni Kreikan saari, joka kuuluu Kykladien saariryhmään ja sijaitsee Pároksen ja Antíparoksen saarten välissä. Saaren pinta-ala on noin 0,21 neliökilometriä ja se on asumaton (vuonna 2011). Hallinnollisesti Glarómpouta kuuluu Pároksen kuntaan, Pároksen alueyksikköön ja Etelä-Egean saarten alueeseen. Saari kuuluu läheisten Panteronísin ja Tigánin saarten kanssa samaan Panteronísian saariryppääseen.
Glaronísi (Gyáros)

Glaronísi () on pieni Kreikan saari, joka kuuluu Kykladien saariryhmään ja sijaitsee Gyároksen saaren kaakkoiskärjen edustalla. Saaren pinta-ala on noin 0,186 neliökilometriä ja se on asumaton (vuonna 2011). Hallinnollisesti Glaronísi kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen.
Glaronísi (Pienet Kykladit)

Glaronísi () eli Gláros (Γλάρος) on pieni Kreikan saari, joka kuuluu Kykladien saariryhmään ja tarkemmin Pieniin Kykladeihin ja Koufonísian saariin. Se sijaitsee Áno Koufonísin ja Káto Koufonísin saarten välissä Náxoksen kaakkoispuolella. Saaren pinta-ala on noin 0,14 neliökilometriä ja se on asumaton (vuonna 2011). Hallinnollisesti Glaronísi kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.
Gláros

Gláros () voi viitata seuraaviin saariin Kreikassa:
Egg Harbor Township

Egg Harbor Township on kunta ("township") New Jerseyn osavaltiossa, Yhdysvalloissa. Sen väkiluku oli 47 842 vuonna 2020, ja se oli Atlanticin piirikunnan suurin kunta.
Väestö.
Vuonna 2020 Egg Harbor Townshipin 47 842 asukkaasta valkoisia oli 67,1 %, aasialaisia 11,5 % ja mustia 6,8 %. Vuonna 2019 30,4 % asukkaista puhui kotonaan jotain muuta kieltä kuin englantia ja 16,5 % asukkaista oli syntynyt ulkomailla.
Glaronísia

Glaronísia () on Kreikan pienten saarten ryhmä, joka kuuluu Kykladien saariryhmään ja sijaitsee Miloksen saaren pohjoispuolella. Glaronísian pääsaaren pinta-ala on noin 0,025 neliökilometriä. Sen itä- ja länsipuolella on pienempiä kalliosaaria. Saaret ovat asumattomia (vuonna 2011). Hallinnollisesti Glaronísian saaret kuuluvat Míloksen kuntaan, Míloksen alueyksikköön ja Etelä-Egean saarten alueeseen.
Dan Turèll

Dan Turèll, pakinoitsijanimimerkki Onkel Danny, (1946 Kööpenhamina, Tanska – 1993) oli tanskalainen prosaisti ja runoilija.
Turèllin esikoisteos "40 ark" ilmestyi 1969, ja hän oli sen jälkeen huomattavan tuottelias kirjailija. Hänen läpimurtoteoksensa "Vangede billeder" ilmestyi 1975. Se on muistelmaromaani lapsuudenajoilta. Edellisenä vuonna hän oli julkaissut buddhalaisuusvaikutteisen runokokoelman "Karma Cowboy", ja hänet tunnettiinkin alun perin kokeellisena avantgarderunoilijana. Hän sai vaikutteita monilta sotien välisen ajan modernisteilta, mutta erityisesti hänen vaikutti 1960-luvun yhdysvaltalainen rockrunoilija Lou Reed. Prosaistina hän kirjoitti 12-niteisen rikossarjan, jonka minäkertoja on nimetön toimittaja. Hän kirjoitti "Politiken"-lehteen pakinoita nimellä Onkel Danny.
Turèll kuoli syöpään. Hänet on haudattu Kööpenhaminan Assistensin hautausmaalle. Hänen muistokseen on Kööpenhaminassa nimetty tori Onkel Dannys Plads.
Megalonísi

Megalonísi (, ”Suuri saari”) voi viitata seuraaviin:
Martin Waldseemüller

Martin Waldseemüller (myös muodossa Waltzemüller, ) (n. 1480 – 1520 Saint-Dié-des-Vosges, Lorraine) oli saksalainen kartografi, joka julkaisi 1507 maailmankartan, jossa ensi kertaa esiintyy Amerikan nimi.
Waldseemüller varttui Freiburgissa. Hän toimi opettajana Saint-Dién koulussa, jonka perusti Lorrainen herttua René II. Waldseemüller saavutti maineensa olemalla Kolumbuksen löytämän Amerikan nimen todellinen keksijä. Hän valmisteli monien muiden aikansa maantieteilijöiden ja kartografien tavoin Ptolemaioksen kartan uuden painoksen. Työnsä aikana hän tuli tietoiseksi Amerigo Vespuccin matkoista Etelä-Amerikan rannikolle. "Cosmographiæ introductio" -teoksessa (1507) hän painoi Vespuccin matkakertomuksen uudelleen ja ehdotti, että uusi maa nimettäisiin "sen löytäjän Americuksen mukaan" ja että sitä kutsuttaisiin "Americuksen maaksi tai Amerikaksi". 
Ptolemaioksen kartaston suunniteltu painos julkaistiin vuonna 1513 Strasbourgissa, ja siinä oli tavanomaisten Ptolemaioksen karttojen lisäksi 20 uutta karttalehteä, joista yksi käsitteli uutta maailmaa. Etelä-Amerikan mannerta ei kuitenkaan nimitetä tässä Amerikaksi, vaan todetaan yksinkertaisesti: "Tämän maan ja sitä ympäröivät saaret löysi genovalainen Kolumbus Kastilian kuninkaan puolesta". Amerikka-nimi oli kuitenkin jo yleistynyt käytössä.
Arnay-le-Duc

Arnay-le-Duc on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Arrouxjoen varrella, noin 34 kilometriä Beaunen kaupungista luoteeseen.
Kunnan nähtävyyksiä on Saint-Laurentin kirkko, jonka alkuperä ulottuu vuoteen 1288. Nykyisen kirkon vanhimmat osat on rakennettu 1400-luvulla. Kirkko on kuulunut Ranskan historiallisiin muistomerkkeihin vuodesta 1889. Kunnan maisemaa hallitsee yli 20 metriä korkea keskiaikainen torni "La tour de la Motte-Forte". Tornin muurit ovat lähes kaksi metriä paksut, ja tornin yläosassa on machicoulis.
1400-luvulta peräisin oleva linna "Château d'Arnay-le-Duc" on kokenut suuria muutoksia vuosisatojen kuluessa. Vuosina 1865–1958 linnassa toimi viilatehdas, jossa valmistettiin käsin tarkkuusviiloja mekaanikoille, kellosepille ja korusepille. Tehtaassa oli suurimmillaan 400 työntekijää. Linnasta tuli 1960-luvulla ammattikoulutuskeskus. Aivan kunnan keskustassa on 1400-luvun lopulla rakennettu kaksitorninen talo "Maison Bourgogne". Bourgogne oli makeistehtailija, joka valmisti ja myi talossa makeisia ja keksejä. Vuonna 1920 yritys vaihtoi omistajaa, mutta uusi omistaja säilytti yrityksen vanhan nimen. Kauppa suljettiin vuonna 1971, ja vuonna 2012 taloon muutti matkailutoimisto.
Machicoulis

Machicoulis () on keskiajalla linnojen ja linnoitusten torneihin sekä muureihin lisätty konsolin tukema ulkonema, joita käytettiin linnan puolustamiseen. Ulkonema oli pohjastaan avoin, jota kautta hyökkääjiä voitiin ampua, kaataa heidän päälleen sulaa lyijyä tai kuumaa öljyä.
Teppo Nättilä

Teppo Pertti Nättilä (s. 1958) on suomalainen muusikko ja musiikkitoimittaja, joka työskentelee Yleisradiossa. Hän on toimittanut muun muassa country-musiikkia tarjoavia radio-ohjelmia nimeltään "Kantrispagetti" ja "Kantritohtori"/"Kantritohtorin juurihoito", jotka kuuluivat Radiomafian ja Yle Suomen ohjelmistoon.
Teppo Nättilän isä Pertti Nättilä oli Ylen lastentoimituksen päällikkö ja Ransu-koiran esittäjä.
Chengdu J-7

Chengdu J-7 ("Jian-7", muualla: F-7, ) on Kiinassa valmistettu yliääninen suihkuhävittäjä, joka kykenee 2.0 Machin huippunopeuteen. Sen pääkäyttäjä on ollut Kansan vapautusarmeijan ilmavoimat. Konetyyppi on lähes suora kopio MiG-21:stä, jota Kiina on päivittänyt edelleen. Ensilento tapahtui 17. tammikuuta 1966.
Konetta on toimitettu lisäksi Bangladeshille, Pakistanille, Albanialle sekä joillekin Afrikan maille kuten Egyptille ja Iranille. Vuosina 1965–2013 valmistettiin yli 2 400 konetta. Konetyyppi on ollut ainakin vuoteen 2021 Pohjois-Korean ilmavoimien käytössä.
Sen aseistuksena ovat infrapunahakuiset ilmataisteluohjukset PL-2, PL-5 tai PL-8 ja tykkiaseistus (1-2x 30mm NR-30). Eräs merkittävin jatkokehitelmä lienee Guizhou JL-9.
Heino Helenius

Heino Henrik Helenius (1896 Pyhäjärvi Ul – 1970 Argentiina) oli suomalainen kommunisti, joka 1930-luvun alussa toimi maanalaisen SKP:n organisaattorina Helsingissä. Myöhemmin Helenius osallistui vapaaehtoisena Espanjan sisällissotaan ja vietti viimeiset vuotensa Etelä-Amerikassa. 
Elämä.
Uudenmaan läänin Pyhäjärvellä syntynyt Helenius lähti siirtolaiseksi Pohjois-Amerikkaan vuonna 1913. Aluksi hän asui Kanadan Port Arthurissa ja muutti myöhemmin Yhdysvaltoihin. Saatuaan Yhdysvaltain kansalaisuuden Helenius liittyi armeijaan vuonna 1917 palvellen ensimmäisessä maailmansodassa kersanttina Ranskassa. Vuonna 1926 Helenius muutti Neuvosto-Karjalaan, josta hän 1931 palasi salaa Suomeen.
Parturina työskennellyt Helenius oli mukana kielletyn SKP:n maanalaisessa toiminnassa vaikuttaen puolueen kaupunkikomitean pääorganisaattorina Helsingissä. Hänet pidätettiin keväällä 1931 ja tuomittiin syyskuussa 5 vuoden kuritushuonerangaistukseen valtiopetoksesta. Etsivän keskuspoliisin mukaan Helenius oli Kullervo Mannerin ”kapsäkkijutun” yhteydessä poliisin haltuun joutuneissa SKP:n salaisissa papereissa mainittu ”Amerikan poika". Heleniuksen väitettiin osallistuneen Heidelbergissä vuonna 1929 järjestettyyn Kominternin kongressiin ja opiskelleen Lännen vähemmistökansallisuuksien yliopistossa. Helenius kielsi väitteet ja myönsi ainoastaan olleensa SKP:n rivijäsen. Hän piti myös syytettä valtiopetoksesta mahdottomana, koska ei ollut Suomen kansalainen. 
Helenius kärsi tuomiotaan Tammisaaren pakkotyölaitoksessa, jossa hän osallistui kesällä 1933 järjestettyyn nälkälakkoon. Heleniuksen katsottiin olleen yksi sen johtajista, joka yhdeksän muun nälkälakkolaisen kanssa siirrettiin eristyksiin Turun lääninvankilaan. Vapauduttuaan Helenius lähti syyskuussa 1937 vapaaehtoisena Espanjan sisällissotaan, jossa hän toimi kansainvälisten prikaatien Mackenzie-Papineau-pataljoonan poliittisena komissaarina. Kotiuttamisen jälkeen Helenius oleskeli jonkin aikaa Ranskassa ja lähti merille, kunnes hänet internoitiin Saksaan vuonna 1939. Helenius palasi Suomeen 1947 ja muutti myöhemmin Argentiinaan, jossa hän kuoli vuonna 1970.
M-31 (1940)

M-31 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Nikolajevista Martin telakalta, missä köli laskettiin 31. elokuuta 1938. Se laskettiin vesille 25. helmikuuta 1940 ja otettiin palvelukseen 31. lokakuuta.
Palvelus.
Palvelukseen otettaessa alus liitettiin Neuvostoliiton Mustanmeren laivastoon. Alus joutui 2. lokakuuta 1943 Saksan ilmavoimien lentokoneen maaliksi 110 merimailia Takilinniemestä etelään. Alus upposi hyökkäyksessä.
M-32 (1940)

M-32 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Nikolajevista Martin telakalta, missä köli laskettiin 31. elokuuta 1938. Se laskettiin vesille 26. helmikuuta 1940 ja otettiin palvelukseen 31. lokakuuta.
Palvelus.
Palvelukseen otettaessa alus liitettiin Neuvostoliiton Mustanmeren laivastoon. Se vaurioitui 23. kesäkuuta 1942 Sevastopolissa höyrystyneen polttoaineen räjähtäessä. Alus oli joulukuusta 1942 Kaspianmeren laivueessa, kunnes se palasi marraskuussa 1943 Mustallemerelle.
M-33 (1940)

M-33 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Nikolajevista Martin telakalta, missä köli laskettiin 31. elokuuta 1938. Se laskettiin vesille 23. kesäkuuta 1940 ja otettiin palvelukseen 18. joulukuuta.
Palvelus.
Palvelukseen otettaessa alus liitettiin Neuvostoliiton Mustanmeren laivastoon. Alus tuhoutui 24. elokuuta 1942 osuttuaan miinaan Odessan edustalla.
M-34 (1940)

M-34 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Nikolajevista Martin telakalta, missä köli laskettiin 22. helmikuuta 1939. Se laskettiin vesille 23. kesäkuuta 1940 ja otettiin palvelukseen 31. joulukuuta.
Palvelus.
Palvelukseen otettaessa alus liitettiin Neuvostoliiton Mustanmeren laivastoon. Se katosi joulukuussa 1941 Mustallamerellä tuntemattomasta syystä.
Trevon Diggs

Trevon De'Sean Diggs (20. syyskuuta 1997, Gaithersburg, Maryland) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Diggs edustaa Dallas Cowboysia.
Diggs pelasi yliopistotasolla vuodet 2016–2020 edustaen Alabaman yliopistoa. Hän pelasi Alabamassa 44 ottelua, joissa teki 68 taklausta ja neljä syötönkatkoa. Dallas Cowboys varasi Diggsin toisella kierroksella 51. pelaajana. Dallas ja Diggs solmivat heinäkuussa 2020 nelivuotisen tulokassopimuksen. Ensimmäisellä kaudellaan Diggs pelasi 12 ottelua. Hän teki 58 taklausta ja kolme syötönkatkoa.
Heinäkuussa 2023 Diggs teki Cowboysin kanssa viisivuotisen ja sadan miljoonan dollarin arvoisen jatkosopimuksen.
M-35 (1940)

M-35 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Nikolajevista Martin telakalta, missä köli laskettiin 22. helmikuuta 1939. Se laskettiin vesille 20. elokuuta 1940 ja otettiin palvelukseen 31. tammikuuta 1941.
Palvelus.
Palvelukseen otettaessa alus liitettiin Neuvostoliiton Mustanmeren laivastoon.
M-36 (1940)

M-36 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Nikolajevista Martin telakalta, missä köli laskettiin 22. helmikuuta 1939. Se laskettiin vesille 20. elokuuta 1940 ja otettiin palvelukseen 23. helmikuuta 1941.
Palvelus.
Palvelukseen otettaessa alus liitettiin Neuvostoliiton Mustanmeren laivastoon. Se oli marraskuusta 1942 Kaspianmeren laivueessa, kunnes se palasi elokuussa 1943 Mustallemerelle. Se katosi 11. syyskuuta 1943 Sevastopolin edustalla tuntemattomasta syystä.
Jüri Tuulik

Jüri Tuulik (1940 Abruka, Viro – 2014) oli virolainen kirjailija ja toimittaja. Hän kuvaa teoksissaan synnyinsaarensa Abrukan ihmisten elämää huumorin sävyttämän realismin tyyliin. Hän on kirjoittanut myös näytelmiä ja kuunnelmia.
Tuulikin kaksoisveli on kirjailija Ülo Tuulik.
Kiehkuramattio

Kiehkuramattio ("Mollugo verticillata") on Molluginaceae-heimoon kuuluva kasvilaji.
Kiehkuramattio on matalahko, maanmyötäisenä kasvava ruoho, joka muodostaa tyypillisesti mattomaisia kasvustoja. Sen lehdet ovat 5–40 mm pitkiä sekä 0,5–15 mm leveitä ja niiden muoto vaihtelee tasasoukasta soikeaan, puikeaan tai vastapuikeaan. Lehdissä voi olla myös korvakkeet. Kukat ovat 4–5 mm leveitä ja niissä viisi verholehteä, viisi terälehteä, kolmesta viiteen hedettä sekä yksi emi. Terälehdet ovat valkoisia, mutta verholehtien väri vaihtelee vihreästä ruskeaan. Hedelmänä on 2,5–3 mm pitkä, monisiemeninen kota.
Kiehkuramattio kasvaa erilaisilla ihmisvaikutteisilla tai häirityillä kasvupaikoilla.
Kiehkuramattio on biokemiallisesti kiinnostava laji, sillä sen yhteyttämismekanismi on epätavallisesti C3- ja C4-yhteyttämisen välimuoto.
M-57 (1939)

M-57 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Nikolajevista Martin telakalta, missä köli laskettiin 26. heinäkuuta 1937. Se laskettiin vesille 25. tammikuuta 1939 ja otettiin palvelukseen 27. heinäkuuta.
Palvelus.
Alus jaettiin kuljetusta varten osiin ja kuljetettiin 1939 rautateitse Kaukoitään, missä se nimettiin uudelleen "M-49:ksi".
Hentomattio

Hentomattio ("Mollugo cerviana") on Molluginaceae-heimoon kuuluva yksivuotinen kasvilaji.
Hentomattio on pieni, pystykasvuinen ja haarova ruoho, joka voi kasvaa noin 20 senttimetriä korkeaksi, mutta jää usein matalammaksi.
Hentomattio kasvaa erilaisilla hiekkaisilla kasvupaikoilla, kuten tienpientareilla, pelloilla, joutomailla sekä kuivuneiden jokiuomien pohjilla. Lajia tavataan laajalti trooppisilla sekä lämpimillä temperaattisilla seuduilla Etelä- ja Kaakkois-Euroopassa, Afrikassa, Aasiassa sekä Australiassa. Esiintymisalueillaan sitä pidetään hankalana rikkaruohona. Lajin keitettyjä lehtiä käytetään kuitenkin ravintona lehtivihannesten tavoin ja lajia on käytetään myös lääkekasvina.
M-58 (1939)

M-58 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Nikolajevista Martin telakalta, missä köli laskettiin 25. lokakuuta 1937. Se laskettiin vesille 28. huhtikuuta 1939 ja otettiin palvelukseen 27. syyskuuta.
Palvelus.
Palvelukseen otettaessa alus liitettiin Neuvostoliiton Mustanmeren laivastoon. Se katosi 18. joulukuuta 1942 mahdollisesti osuttuaan miinaan.
M-59 (1939)

M-59 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Nikolajevista Martin telakalta, missä köli laskettiin 25. lokakuuta 1937. Se laskettiin vesille 13. kesäkuuta 1939 ja otettiin palvelukseen 3. kesäkuuta 1940.
Palvelus.
Palvelukseen otettaessa alus liitettiin Neuvostoliiton Mustanmeren laivastoon. Romanian laivaston hävittäjä "Regele Ferdinand I" upotti 17. joulukuuta 1941 sukellusveneen syvyyspommein.
Fireflies

Fireflies on Owl City -nimellä esiintyvän Adam Youngin kappale, joka julkaistiin singlenä projektin albumilta "Ocean Eyes" vuonna 2009. Kappale nousi ensimmäiselle sijalle 27 maan singlelistoilla. Vuoteen 2021 mennessä single oli ylittänyt platinalevyrajan seitsenkertaisesti Yhdysvalloissa. 
Young on sekä kirjoittanut että tuottanut kappaleen. Hänen mukaansa kappaletta ovat inspiroineet unettomuus, uusi syntetisaattori ja Blink-182.
Kappaleesta on sittemmin muodostunut internetilmiö ja se on ollut monien meemien aiheena. Toukokuussa 2017 Youngilta tiedusteltiin Twitterissä, mitä tämä tarkoittaa laulaessaan ”I get a thousand hugs, from 10,000 lightning bugs” (). Youngin humoristinen vastaus sai paljon tykkäyksiä ja sitä uudelleentviitattiin kymmeniä tuhansia kertoja. Tviitin ja muiden kappaleeseen liittyvien meemien suosion aiheuttaman striimauspiikin seurauksena kappale nousi "Billboardin" Rock Streaming Songs -listalla kymmenen parhaan joukkoon kahdeksan vuotta julkaisunsa jälkeen.
Ğəlimcan Barudi

Ğəlimcan Barudi (Ğəlimcan Möxəmmətcan ulı Ğəliev; ; 1857−1921) oli tataarien islamin uskon teologi, imaami, mufti, opettaja ja julkaisija. Suuntaukseltaan Barudi edusti uskonnollista uudistusliikettä "jadidismia".
Elämäkerta.
Alimcan Barudi (oik. Galijev) syntyi vuonna 1857 Kazanin kuvernementissä. Hänen isänsä oli Muhammedcan ja äitinsä Bibifahrünnisa. Hän aloitti opintonsa lapsena paikallisessa madrasassa ja jatkoi kouluttautumista Buharassa. Barudin palattua Kazaniin hän aloitti imaamin tehtävät moskeijassa, joka nykyään tunnetaan nimellä "Galejevskaija. (Галеевская мечеть)." Hänen alaisenaan oppilaiden määrä kasvoi, minkä seurauksena Barudi sai lopulta perustettua oman madrasan "Muhammadiya" vuonna 1882. Oppilaitoksessaan hän otti käyttöön "uuden menetelmän" ("oṣul-e jadid = jadidismi)." Kyseistä uudistusmenetelmää vastustaneet yrittivät lakkauttaa Barudin madrasan, mutta siitä tuli lopulta Kazanin suosituimpia ja suurimpia oppilaitoksia. Barudi koki suufilaisuuden tärkeänä "totuuden löytämiselle".""
Barudi alkoi vuonna 1906 julkaista uskonnollista lehteä "Din ve Edeb" (uskonto ja moraali). Lehdessä hän toi esiin uskonnon ja tieteen välistä suhdetta. Barudin mukaan niiden pitäisi olla harmoniassa toistensa kanssa. Barudi myös kirjoitti oppikirjoja, joita jaettiin Venäjän islamilaisissa oppilaitoksissa.
Palattuaan Mekkan pyhiinvaellukseltaan vuonna 1910 Barudi joutui Venäjällä poliisin tarkkailun kohteeksi panislamilaisten yhteyksien epäilysten seurauksena. 
Barudi otti osaa 1900-luvun alussa ensimmäiseen ja toiseen Venäjän muslimikongressiin. Barudi valittiin Sisä-Venäjän- ja Siperian muslimien henkisen keskushallinnon muftiksi. (Ufa). Barudilla oli šeikin arvonimi.
Barudi kuoli vuonna 1921 Moskovassa.
Versiota nimestä.
Translitteroituna myös muotoon "Alimcan el-Barudi, Galimdzhan, Galimjan, Alimjan, Alimcan".
Jens Tvedt

Jens Tvedt (1857 Kvinnherad, Norja – 1935 Stavanger, Norja) oli norjalainen kirjailija, opettaja ja kirjastonhoitaja. Monissa teoksissaan, kuten 1890-luvun alkupuolella ilmestyneissä "Vanheppa", "Godmenne" ja "Brite-Per", hän kuvaa länsinorjalaisia talonpoikia
Tiffany (nimi)

Tiffany on englantilainen naisen etunimi. Se on keskiajalla käyttöön otettu muunnelma kreikankielisestä nimestä "Theophania", jonka merkitys on ’Jumalan soihtu’ tai ’Jumalan ilmestyminen’. Loppiaista tarkoittava sana "teofania" on samaa alkuperää.
Tiffany on aikoinaan ollut tapana antaa etunimeksi tytöille, jotka ovat syntyneet teofaniajuhlan aikaan eli 6. tammikuuta. Nykyään Tiffany-nimi yhdistetään loppiaisen ohella myös kuuluisaan newyorkilaiseen koruliikkeeseen Tiffany &amp; Co. Nimen tunnettuutta on lisännyt Audrey Hepburnin tähdittämä elokuva "Aamiainen Tiffanylla" (1961), joka perustuu Truman Capoten vuonna 1958 ilmestyneeseen samannimiseen pienoisromaaniin.
Digi- ja väestötietoviraston mukaan Suomessa on lokakuuhun 2021 mennessä tilastoitu noin 100–110 Tiffany-nimistä naista.
M-60 (1939)

M-60 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Nikolajevista Martin telakalta, missä köli laskettiin 25. lokakuuta 1937. Se laskettiin vesille 28. elokuuta 1939 ja otettiin palvelukseen 31. toukokuuta 1940.
Palvelus.
Palvelukseen otettaessa alus liitettiin Neuvostoliiton Mustanmeren laivastoon. Se upposi 27. syyskuuta 1942 Odessan edustalla osuttuaan miinaan.
Parsippany

Parsippany-Troy Hills Township (yleisesti vain Parsippany) on kunta ("township") New Jerseyn osavaltiossa, Yhdysvalloissa. Sen väkiluku oli 56 162 vuonna 2020, ja se oli Morrisin piirikunnan suurin kunta.
Väestö.
Vuonna 2020 Parsippanyn 56 162 asukkaasta valkoisia oli 58,3 %, aasialaisia 34,2 % ja mustia 3,7 %. Vuonna 2019 44,2 % asukkaista puhui kotonaan jotain muuta kieltä kuin englantia ja 38,4 % asukkaista oli syntynyt ulkomailla.
M-61 (1939)

M-61 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Nikolajevista Martin telakalta. Se otettiin palvelukseen heinäkuussa 1940.
Palvelus.
Alus jaettiin osiin ja kuljetettiin 1941 rautateitse Kaspianmeren kautta Kaukoitään, missä se nimettiin uudelleen "M-29:ksi"
Sapotillapuut

Sapotillapuut ("Manilkara") on sapotillakasvien (Sapotaceae) heimoon kuuluva kasvisuku. Sukuun kuuluu noin 80 lajia.
Joanna Laajisto

Joanna Laajisto (s. 1977) on suomalainen sisustusarkkitehti ja entinen lumilautailija. Laajisto opiskeli sisustusarkkitehtuuria Los Angelesissa, valmistui 2004 ja työskenteli sitten viitisen vuotta Yhdysvalloissa maailman suurimmassa arkkitehtitoimistossa nimeltä Gensler Architects, kunnes palasi Suomeen. Vuonna 2018 Sisustusarkkitehdit SIO ry valitsi Laajiston vuoden 2021 sisustusarkkitehdiksi.
Vuonna 2010 Laajisto perusti Helsinkiin oman suunnittelutoimiston, joka on erikoistunut julkisten tilojen suunnitteluun. Laajiston studio on suunnitellut muun muassa Supercellin toimiston, ravintola Löylyn, Atelier Torbjörn Tillanderin myymälätilat ja Finnish Design Shop -verkkokaupan Turussa sijaitsevan, vuonna 2021 avatun pääkonttorin ja logistiikkakeskuksen.
Joanna Laajistolla on oma valaisinmallistonsa, minkä lisäksi hän on suunnittelut tuotteita muun muassa Made by Choicelle ("Airisto"-istuimet), Lundialle ("System"-säilytyslaatikot), Timberwise Oy:lle (parketit), Hakola Huonekalulle ("Bobo"-olohuonekalusteet), Roots Livingille ja espanjalaiselle valaisinvalmistaja Marsetille.